ΑΠΟΦΑΣΗ ΤΟΥ ΣΥΜΒΟΥΛΙΟΥ

της 18ης Ιουλίου 1989

που επιτρέπει στο Ηνωμένο Βασίλειο να εφαρμόσει μέτρο κατά παρέκκλιση του άρθρου^11 σημείο^Α παράγραφος^1 στοιχείο^β) της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών

(89/466/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση^(1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο^27,

την πρόταση της Επιτροπής,

Εκτιμώντας:

ότι, βάσει του άρθρου 27 παράγραφος^1 της έκτης οδηγίας, το Συμβούλιο δύναται μετά από πρόταση της Επιτροπής να επιτρέπει ομόφωνα σε κάθε κράτος μέλος τη λήψη ειδικών μέτρων κατά παρέκκλιση από την παρούσα οδηγία με σκοπό την απλοποίηση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής

ότι το Ηνωμένο Βασίλειο, με επιστολή που πρωτοκολλήθηκε στην Επιτροπή στις 9 Ιανουαρίου 1989, ζήτησε την άδεια να λάβει ειδικό μέτρο κατά παρέκκλιση του άρθρου^11 της εν λόγω οδηγίας

ότι τα άλλα κράτη μέλη ενημερώθηκαν στις 9 Φεβρουαρίου 1989 για το αίτημα του Ηνωμένου Βασιλείου

ότι, με επιστολή της 10ης Απριλίου 1989, η Επιτροπή θεωρώντας ότι το αίτημα της βρετανικής κυβέρνησης προκαλούσε την εκ μέρους της προβολή σημαντικών αντιρρήσεων, ζήτησε από το Συμβούλιο να επιληφθεί της υποθέσεως σύμφωνα με το άρθρο^27 παράγραφος^4 της έκτης οδηγίας

ότι με σημείωμα της 10ης Μαΐου 1989 το Ηνωμένο Βασίλειο ανακοίνωσε στο Συμβούλιο ότι τροποποιούσε και μείωνε την έκταση ισχύος του ειδικού μέτρου που είχε κοινοποιήσει στην Επιτροπή στις 9 Ιανουαρίου 1989

ότι το Ηνωμένο Βασίλειο εφαρμόζει σήμερα απαλλαγή όλων των γηπέδων προς οικοδόμηση βάσει της διάταξης του άρθρου^28 παράγραφος^3 στοιχείο^β) σε συνδυασμό με το σημείο^16 του παραρτήματος ΣΤ της έκτης οδηγίας

ότι, για να συμμορφωθεί με το πνεύμα της απόφασης του Δικαστηρίου στην υπόθεση 416/85, το Ηνωμένο Βασίλειο επιθυμεί να καθιερώσει τη φορολόγηση της παράδοσης κτιρίων και του εδάφους που τους αντιστοιχεί, όταν αυτά χρησιμοποιούνται για εμπορικούς ή βιομηχανικούς σκοπούς, διατηρώντας το μηδενικό συντελεστή για τις παραδόσεις κτιρίων προοριζομένων για κατοικίες και την απαλλαγή για τις παραδόσεις γηπέδων προς οικοδόμηση

ότι, για να απλουστευθεί η είσπραξη του φόρου και να αποφευχθούν ορισμένες περιπτώσεις φοροαποφυγής, το Ηνωμένο Βασίλειο επιθυμεί να εφαρμόσει το φόρο στις πράξεις που έχουν σχέση με τα κτίρια που προορίζονται για εμπορική ή βιομηχανική χρήση, καθώς και με το έδαφος που τους αντιστοιχεί, οι οποίες πραγματοποιούνται πριν από την πρώτη εγκατάσταση σ' αυτά, βάσει της κανονικής αξίας που ορίζεται στο στάδιο της κατανάλωσης ότι σε περίπτωση παράδοσης ή μίσθωσης με δικαίωμα επιλογής φορολόγησης βάσει του άρθρου^13 σημείο^Γ στοιχείο^α) της έκτης οδηγίας, ο σκοπός αυτός επιτυγχάνεται με το γεγονός ότι η τιμή της παράδοσης ή της μίσθωσης περιλαμβάνει οπωσδήποτε την αξία των γηπέδων κατά τη στιγμή της παράδοσης ή της μίσθωσης

ότι, για να επιτευχθεί ο εν λόγω στόχος σε περίπτωση εγκατάστασης στο κτίριο του υποκειμένου στο φόρο, ο οποίος το κατασκεύασε και δεν έχει δικαίωμα πλήρους εκπτώσεως του φόρου, ή απαλλασσόμενης μίσθωσης από τον ίδιο υποκείμενο στο φόρο σύμφωνα με το άρθρο^13 σημείο^Β στοιχείο^β) της έκτης οδηγίας, το Ηνωμένο Βασίλειο σκοπεύει να κάνει χρήση της δυνατότητας που προβλέπεται στο άρθρο^5 παράγραφος^7 στοιχεία^α) και β) της εν λόγω οδηγίας, έτσι ώστε να φορολογείται η διάθεση του κατεχόμενου ή ενοικιαζόμενου αγαθού στην επιχείρηση βάσει της κανονικής του αξίας

ότι, επειδή αναφέρεται στην κανονική αξία για τον προσδιορισμό της βάσης επιβολής του φόρου, το τροποποιούμενο αίτημα αποτελεί παρέκκλιση από το άρθρο^11 σημείο^Α παράγραφος^1 στοιχείο^β) της έκτης οδηγίας, που ορίζει ότι η βάση επιβολής του φόρου διαμορφώνεται για τις πράξεις του άρθρου^5 παράγραφοι^6 και 7 από την τιμή αγοράς των αγαθών αυτών ή παρόμοιων αγαθών ή, ελλείψει τιμής αγοράς, από το κόστος των αγαθών κατά το χρόνο πραγματοποίησης των εν λόγω πράξεων

ότι θα πρέπει να ικανοποιηθεί το αίτημα του Ηνωμένου Βασιλείου μέχρις ότου καταργηθεί η διάταξη του σημείου^16 του παραρτήματος ΣΤ της έκτης οδηγίας που επιτρέπει στα κράτη μέλη να απαλλάσσουν, σε μεταβατικό στάδιο, τις παραδόσεις καινούριων κτιρίων και γηπέδων προς οικοδόμηση

ότι το εν λόγω μέτρο παρέκκλισης δεν έχει αρνητικές επιπτώσεις επί των ιδίων πόρων των Ευρωπαϊκών Κοινοτήτων που προέρχονται από το φόρο προστιθέμενης αξίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά παρέκκλιση του άρθρου 11 σημείο^Α παράγραφος^1 στοιχείο β) της έκτης οδηγίας επιτρέπεται στο Ηνωμένο Βασίλειο να λαμβάνει την κανονική αξία ως βάση επιβολής του φόρου για την παράδοση, υπό την έννοια του άρθρου^5 παράγραφος^7 στοιχεία^α) και β) της εν λόγω οδηγίας, κτιρίου ή τμήματος κτιρίου και του εδάφους που του αντιστοιχεί, η οποία πραγματοποιείται πριν από την πρώτη εγκατάσταση σ' αυτό.

Άρθρο 2

Η παρούσα άδεια ισχύει μέχρι την κατάργηση του σημείου^16 του παραρτήματος ΣΤ της έκτης οδηγίας.

Άρθρο 3

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 18 Ιουλίου 1989.

Για το Συμβούλιο

Ο Πρόεδρος

R. DUMAS

EWG:L333UMBG10.93

FF: 3UGR; SETUP: 01; Bediener: JUTT; MC: F; Pr.: B;

Kunde: 44784 L 333

EWG:L333UMBG11.90 2. 8. 1989

EPITROPH

(1) ΕΕ αριθ. L 145 της 13. 6. 1977, σ. 1.